30 KZN-babas dood aan diarree | Maroela Media
30 KZN-babas dood aan diarree
Dertig babas is die afgelope twee maande in hospitale in KwaZulu-Natal dood weens diarree, het die Mercury Woensdag berig.
Die gebiede met die hoogste voorvalle is Inanda, Ntuzuma, uMlazi, Amoati, Mayville en uMbumbulu.
Sibongiseni Dhlomo, LUR vir provinsiale gesondheid, het ŉ beroep op nuwe ma’s gedoen om hul babas eerder te borsvoed as om hulle met bottels melk te gee om infeksie te voorkom. Volgens die Mercury het 1 735 babas die afgelope twee maande diarree opgedoen. “Die babas was almal jonger as een jaar oud en dus nie kinders wat al vaste kos soos phuthu, kerrie of rys eet nie,” het Dhlomo gesê.
Water is as ŉ oorsaak van die diarree uitgeskakel.
Dhlomo het aan die Mercury gesê alle babas wat met ŉ bottel gevoer is, is teen die Rotavirus ingeënt, maar in die helfte van die gevalle is die Rotavirus steeds in hul stoelgang opgespoor, wat aandui dat die babas nie op die inenting reageer het nie. Volgens Dhlomo is die tekort aan higiëne in huishoudings waar babaformule voorberei word, moontlik ŉ oorsaak.
baba borsvoeding diarree
Vrou sterf jaar ná aanval
Cindy Ströh · 5 jaar gelede